་མི་ཤེས་པ་དེའི་དུས་ཀྱི་མི་དང་བོང་ཚོད་མཉམ་པ་ཞིག་བྱོན་ཏེ། དེས་མི་དེ་
རྣམས་ལ་རིམ་གྱིས་གདམས་ཏེ་བཟོད་པ་བསྒོམ་དུ་བཅུག་པས་མི་དེ་རྣམས་ཕན་
ཚུན་ བྱམས་ སེམས་ དང་ ལྡན་ པར་ གྱུར་ པ་ ན་ རིམ་ གྱིས་ ཚེ་ འཕེལ་ ཞིང་ དཀར་
ཕྱོགས་ཀྱི་ལྷ་རྣམས་ཀྱིས་ཆར་ཕབ་པས་ས་ལ་ལོ་ཏོག་སྐྱེས་ཏེ་ལོངས་སྤྱོད་དང་
ལྡན་ཞིང་ཚེ་དང་ལོངས་སྤྱོད་གཉིས་ཀ་ཆེས་ཆེར་འཕེལ། གནས་བརྟན་ཆེན་པོ་
-525-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༡༤༽
བཅུ་དྲུག་གིས་ཀྱང་ཐབས་མཁས་ཀྱི་སྤྲུལ་པ་སྣ་ཚོགས་པས་འཛམ་བུའི་གླིང་གི་མི་
རྣམས་དགེ་བ་བཅུའི་ཁྲིམས་ལ་འགོད་པ་དང་རྒྱལ་བའི་བཀའ་ཀློག་པ་སོགས་
དམ་པའི་ཆོས་འཕེལ་བར་མཛད་པས་ཚེ་ལོ་ཉི་ཤུ་དང་སུམ་ཅུ་དང་ལྔ་བཅུ་དང་ཚེ་
ལོ་བརྒྱ་དང་རིམ་གྱིས་བདུན་བརྒྱའི་བར་དུ་འཕེལ་ཏེ་མིའི་ཚེ་ལོ་བདུན་བརྒྱར་
གནས་པ་ན་གནས་བརྟན་ཆེན་པོ་བཅུ་དྲུག་གིས་གང་སའི་སྟེང་འདི་ན་བཅོམ་ལྡན་
འདས་ཤཱཀྱ་ཐུབ་པའི་བསྟན་པའི་ཚོགས་ཇི་སྙེད་ཡོད་པ་དེ་དག་གཅིག་ཏུ་བསྡུས་
ནས་རིན་པོ་ཆེ་སྣ་བདུན་གྱི་མཆོད་རྟེན་ཞིག་བྱས་ཏེ་དེའི་ནང་དུ་བཞུགས། དེ་ལ་
ཕྱག་འཚལ་ཏེ་བསྐོར་བ་མང་དུ་བྱས་ནས་སྐྱིལ་ཀྲུང་གིས་འདུག་སྟེ་བཅོམ་ལྡན་
འདས་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་
ཤཱཀྱ་ཐུབ་པ་ལ་གུས་པས་ཕྱག་འཚལ་ལོ་ཞེས་གསུངས་ནས། ཕུང་པོ་ལྷག་མེད་དུ་
མྱ་ངན་ལས་འདའ་བར་བྱམས་པ་ལུང་བསྟན་པའི་མདོ་ལས་གསུངས། དེ་ནས་སྐྱེ་
དགུའི་ཚེ་ ལོ་བརྒྱད་ཁྲི་བར་སླེབས་པ་ན་བྱམས་མགོན་ཞིང་འདིར་འབྱོན་པར་
གསུངས་ཏེ་ཇི་ལྟར་འབྱོན་ཚུལ་ནི་སྐྱེ་དགུའི་ཚེ་ལོ་བརྒྱད་ཁྲི་ལ་བབ་པའི་དུས་དེར་
རྗེ་བཙུན་བྱམས་པ་མགོན་པོ་དགའ་ལྡན་ནས་འཛམ་བུའི་གླིང་དུ་གཟིགས་པ་ལྔ་
ལ་གཟིགས་ནས་ཡུལ་ཝ་ར་ཎཱ་སིར་རྟོགས་ལྡན་ཞེས་བྱ་བར་རྒྱལ་པོའི་ཕོ་བྲང་དུ་
འཁོར་ལོས་བསྒྱུར་བའི་རྒྱལ་པོའི་དྲུང་ཞེས་བྱ་བ་དེའི་མདུན་ན་འདོན་ཆེན་པོ་
ཡབ་བྲམ་ཟེ་ཚངས་བཟང་ཞེས་བྱ་བ་དང་། ཡུམ་བྲམ་ཟེ་ཚངས་ལྡན་མ་ཞེས་བྱ་བ་
གཉིས་ཀྱི་སྲས་སུ་སྐུ་བལྟམས་ཏེ་ལོ་སྟོང་ཕྲག་གཅིག་ཏུ་གཞོན་ནུ་རོལ་རྩེད་ལ་
སོགས་ པ་ ཐབས་ ཀྱི་ སྤྱོད་ པས་ སེམས་ ཅན་ གྲངས་ མེད་ པ་ ཞིག་ སྨིན་ གྲོལ་ ལ་
བཀོད། དེ་ནས་ཁྱིམ་ནས་ཁྱིམ་མེད་པར་རབ་ཏུ་བྱུང་སྟེ་ཀླུ་ཤིང་ཞེས་བྱ་བའི་བྱང་
-526-

ཐུབ་དབང་གནས་བརྟན་བཅུ་དྲུག་འཁོར་དང་བཅས་པ་ལ་མཆོད་ཅིང་གསོལ་བ་བཏབ་པའི་ཕན་ཡོན།
ཆུབ་ཀྱི་ཤིང་དྲུང་དུ་ཕེབས་ནས་མངོན་པར་རྫོགས་པར་སངས་རྒྱ་བའི་ཚུལ་བསྟན་
ཏེ་ལྷ་དང་བཅས་པའི་འགྲོ་བ་ཐམས་ཅད་ལ་ཆོས་ཀྱི་འཁོར་ལོ་བསྐོར་བར་འགྱུར་
རོ། །དེའི་དུས་སུ་རྗེ་བཙུན་བྱམས་པ་མགོན་པོ་སྐུའི་ཚད་ཇི་ཙམ་དུ་འབྱོན་པ་ནི།
བྱམས་པའི་མདོ་ལས། བཅོམ་ལྡན་འདས་དེའི་སྐུ་ལུས་ནི་མཐོ་ཚད་དུ་ཁྲུ་བརྒྱད་
ཅུ་རྩ་བརྒྱད་པར་འགྱུར་རོ། །ཞབས་ཀྱི་འོག་ནས་པུས་མོའི་བར་དུ་ཁྲུ་ཉི་ཤུ་རྩ་
གཉིས་སོ། །པུས་མོ་ནས་ལྟེ་བའི་བར་དུ་ཁྲུ་ཉི་ཤུ་རྩ་གཉིས་སོ། །ལྟེ་བ་ནས་སྒྲོག་
རུས་ཀྱི་བར་དུ་ཁྲུ་ཉི་ཤུ་རྩ་གཉིས་སོ། །སྒྲོག་རུས་ནས་སྤྱི་གཙུག་བར་དུ་ཁྲུ་ཉི་ཤུ་
རྩ་གཉིས་སོ། །དཔུང་པ་གཉིས་ཀྱི་བར་དུ་ཁྲུ་ཉི་ཤུ་རྩ་ལྔའི་ཚད་དོ། །སྒྲོག་རུས་རེ་
རེའི་དཀྱུས་ནི་ཁྲུ་ལྔ་ལྔའོ། །སྙན་གཉིས་ཀྱི་རྩེ་མོ་ནས་རྩ་བའི་བར་ལ་ཁྲུ་བདུན་
བདུན་ནོ། །སྤྱན་རེ་རེའི་མཚུར་ཁྲུ་ལྔ་ལྔའོ། །སྨིན་མ་གཉིས་ཀྱི་དཀྱུས་སུ་ཁྲུ་ལྔ་
ལྔའོ། །སྨིན་མ་གཉིས་ཀྱིས་དབུས་ཀྱི་བར་ཞེང་ལ་ཁྲུ་ལྔའོ། །ཤངས་ལ་ཁྲུ་བདུན་
ནོ། །ཡ་མཆུ་མ་མཆུ་གཉིས་ཀྱི་མཆུ་རུ་ཁྲུ་བཅུ་བཅུའོ། །ལྗགས་ཀྱི་བཟླུམས་སུ་ཁྲུ་
ལྔའོ། །གཙུག་ཏོར་ལ་ཁྲུ་ལྔའོ། །གསེར་གྱི་མེ་ལོང་དང་འདྲ་བའི་ཞལ་གྱི་དཀྱིལ་
འཁོར་ལ་ཁྲུ་ཉི་ཤུ་རྩ་ལྔའོ། །མགུལ་པ་ལ་ཁྲུ་ལྔའོ། །ཕྱག་གཉིས་ཀྱི་རིང་དུ་ཁྲུ་
བཞི་བཅུ་རྩ་བཞི་རྩ་བཞི་པ་ཡིན་ནོ། །དེ་ནི་འདི་བཞིན་དུ་དཔེ་མེད་པའི་སངས་
རྒྱས་ ཀྱི་ དཔལ་ མཐའ་ ཡས་ པའི་སངས་རྒྱས་ཀྱི་རོལ་པའོ། ། །སྟོང་ ཕྲག་ བཅུའི་
འཇིག་རྟེན་གྱི་ཁོར་ཡུག་ཐམས་ཅད་ཀྱི་ལྷ་རྣམས་དང༌། དེའི་རྗེས་སུ་མི་རྣམས་ཀྱི་
ནང་དུ་ གནས་ནས་ ཆོས་ ཀྱི་ འཁོར་ལོ་བསྐོར་རོ། །ཞེས་གསུངས་པ་ལྟར་རོ། །
བསྐལ་བཟང་རྣམ་འདྲེན་ལྔ་པ་བྱམས་མགོན་ཞིང་འདིར་བྱོན་པའི་ཚེ་འཁོར་གྱི་
ཐོག་མར་སྐྱེས་ནས་གསུང་གི་བདུད་རྩི་མྱོང་བའི་རྒྱུ་ནི་སྟོན་པ་ཐུགས་རྗེ་ཅན་ཤཱཀྱ་
-527-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༡༤༽
ཐུབ་པའི་བསྟན་པ་ལ་ཞུགས་ནས་རྒྱལ་བའི་བཀའ་བཞིན་དུ་སྒྲུབ་པ་ཉིད་རྒྱུའི་
གཙོ་བོ་ཡིན་ཏེ་སྟོན་པ་ཐུབ་པའི་དབང་པོའི་བསྟན་པ་ལ་ཞུགས་ནས་དགེ་བསྙེན་
གྱི་སྡོམ་པ་དང་། དགེ་ཚུལ་གྱི་སྡོམ་པ་དང་། དགེ་སློང་གི་སྡོམ་པ་བླངས་ནས་
བསླབ་ཁྲིམས་ཚུལ་བཞིན་དུ་བསྲུངས་ན་ཚེ་འདིར་འབྲས་བུ་མ་ཐོབ་ཀྱང་རྗེ་བཙུན་
བྱམས་པ་མགོན་པོ་ཞིང་འདིར་བྱོན་པའི་ཚེ་འཁོར་དུ་སྐྱེས་ནས་བྱམས་པ་མགོན་
པོས་ ལུང་བསྟན་པ་ཐོབ་པར་ འགྱུར་ཏེ། བྱམས་པ་ལུང་བསྟན་པའི་མདོ་ལས།
སྟོན་པ་བྱམས་པ་རྐང་གཉིས་མཆོག །འཁོར་ལ་རྣམ་པར་གཟིགས་ནས་ནི། །
ཤཱཀྱ་སེང་གེ་ཐུབ་པ་སྟེ། །གཙོ་བོ་སྐྱོབ་པར་མཛད་པ་པོ། །དམ་པའི་ཆོས་དབྱིངས་
གཟིགས་གྱུར་པ། །འཇིག་རྟེན་མགོན་པོས་འདི་དག་ཀུན། །ཐར་པའི་ལམ་ནི་
བསྐྱེད་ནས་ཀྱང་། །དོན་གྱིས་ང་ཡི་བསྟན་ལ་བཏང་། །གདུགས་དང་རྒྱལ་མཚན་
བ་དན་དང་། །དྲི་དང་ཕྲེང་བ་བྱུག་པ་ཡིས། །ཤཱཀྱ་ཐུབ་ལ་མཆོད་ན་ནི། །ང་ཡི་
བསྟན་ལ་ལྷགས་པ་ཡིན། །གུར་ཀུམ་ཆུ་ཡིས་གདབ་པ་དང་། །ཙན་དན་གྱི་ནི་
བྱུག་ པ་ ཡིས། །ཤཱཀྱ་ ཐུབ་ པའི་ མཆོད་ རྟེན་ ལ། ། །མཆོད་ ན་ ང་ ཡི་ བསྟན་ ལ་
ལྷགས། །དེ་ཚེ་སངས་རྒྱས་ཆོས་དང་ནི། །དགེ་འདུན་ལ་ཡང་སྐྱབས་སོང་ཞིང་། །
དགེ་བའི་ལས་ཀྱང་བྱས་ན་ནི། །ང་ཡི་བསྟན་ལ་ལྷགས་པ་ཡིན། །ཤཱཀྱ་སེང་གེའི་
བསྟན་ པ་ ལ། ། །བསླབ་ གཞི་ ཡང་དག་བླངས་ནས་ སུ། ། །ཇི་ལྟར་ གསུང་ བཞིན་
བསྒྲུབས་ན་ནི། །ང་ཡི་བསྟན་ལ་ལྷགས་པ་ཡིན། །དགེ་འདུན་ལ་ཡང་ཆོས་གོས་
དང་། །ཞལ་ཟས་དང་ནི་བཏུང་བ་དང༌། །སྙུན་གསོས་སྣ་ཚོགས་སྦྱིན་པ་རྣམས། །
ཕུལ་ན་ང་ཡི་བསྟན་ལ་ལྷགས། །བཅུ་བཞི་དང་ནི་བཅོ་ལྔ་དང་། །དེ་བཞིན་ཟླ་
གཅིག་ཚེས་བརྒྱད་དང་། །ཆོ་འཕྲུལ་གྱི་ནི་ཟླ་བ་ལ། །ཡན་ལག་བརྒྱད་ལེགས་
-528-

ཐུབ་དབང་གནས་བརྟན་བཅུ་དྲུག་འཁོར་དང་བཅས་པ་ལ་མཆོད་ཅིང་གསོལ་བ་བཏབ་པའི་ཕན་ཡོན།
མཉམ་བཞག་ཅིང་། །བསྙེན་གནས་གསོ་སྦྱོང་བྱས་ནས་ནི། །ང་ཡི་ བསྟན་ ལ་
ལྷགས་སོ་ཞེས། །དོན་འདི་རབ་ཏུ་གསུངས་པར་འགྱུར། །ཞེས་རྒྱལ་བ་ཤཱཀྱ་ཐུབ་
པའི་བསྟན་པ་ལ་སོ་ཐར་རིགས་བརྒྱད་ཀྱི་སྡོམ་པ་གང་རུང་བླངས་ནས་བསླབ་
ཁྲིམས་ཚུལ་བཞིན་དུ་བསྲུང་བ་རྣམས་བྱམས་པ་མགོན་པོའི་འཁོར་དུ་འདུས་ནས་
ངེས་པར་ལུང་སྟོན་པར་གསུངས་པ་ལྟར་རོ། །དེ་བས་ན་བདག་ལེགས་སོ་འདོད་
པ་དག་གིས་རྒྱལ་བས་ཇི་ལྟར་གསུངས་པའི་བསླབ་ཁྲིམས་བསྲུང་བ་ལས་ལྷག་
པའི་ཆོས་བྱ་རྒྱུ་མེད་པར་ངེས་ཤེས་རྙེད་པར་བྱས་ལ་རང་རང་གིས་ཇི་ལྟར་ཁས་
བླངས་པའི་བསླབ་ཁྲིམས་དག་པར་བྱེད་པ་ཉིད་དགེ་སྦྱོར་གྱི་གཙོ་བོར་བྱ་དགོས་
ཏེ། རྗེ་བདག་ཉིད་ཆེན་པོས། གཞན་ ལ་བརྩེ་བ་ཆེན་པོ་ཡོད་ན་ནི་དེའི་ སྡུག་
བསྔལ་བསལ་དགོས་ལ་དེ་སེལ་བ་ལ་སྡུག་བསྔལ་དང་བྲལ་ན་སྙམ་པའི་སེམས་
བཟང་བས་མི་ཆོག་གི་དེའི་ཐབས་ལ་འཇུག་དགོས་སོ། །དེ་ཡང་སྔོན་དུ་རང་ཉིད་
ཐབས་དེ་ལ་མ་ཞུགས་པར་ནི་གཞན་སྒྲོལ་བར་མི་ནུས་པས་གཞན་གྱི་དོན་སྒྲུབ་
པར་འདོད་པས་སྔོན་དུ་རང་ཉིད་གདུལ་བར་བྱའོ། །དེ་ལ་ནི་བསྒྲུབ་པ་སྙིང་པོར་
བྱ་དགོས་པར་གསུངས་ཤིང་བསྒྲུབ་པའང་སྡོམ་པ་བཟུང་ནས་དེའི་བསླབ་བྱ་ལ་
སློབས་པར་གསུངས་པས་སྒྲུབ་པ་སྙིང་པོར་བྱེད་པའི་བྱེད་ས་མ་འཕྱུགས་པ་གལ་
ཆེའོ། །ཞེས་གསུངས་པ་ལྟར་རོ། །ལྷག་པར་མ་འོངས་པ་ན་རྗེ་བཙུན་བྱམས་པ་
ཞིང་འདིར་བྱོན་པའི་ཚེ་འཁོར་གྱི་ཐོག་མར་སྐྱེས་ནས། གསུང་གི་བདུད་རྩི་མྱངས་
ཏེ་བླ་ན་མེད་པར་ཡང་དག་པར་རྫོགས་པའི་བྱང་ཆུབ་ཏུ་ལུང་བསྟན་པ་ཐོབ་པར་
འདོད་པ་རྣམས་ཀྱིས་སྟོན་པ་ཐུབ་པའི་དབང་པོ་གནས་བརྟན་ཆེན་པོ་བཅུ་དྲུག་
དང་བཅས་པ་ལ་གསོལ་བ་ཤུགས་དྲག་ལ་རྒྱུན་རིང་བ་བཏབ་སྟེ་སྡོམ་པ་གསུམ་
-529-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༡༤༽
གྱི་བཅད་མཚམས་ཕྲ་ཞིང་ཕྲ་བ་མཐའ་དག་མ་ཉམས་པར་བསྲུང་བ་དགེ་སྦྱོར་གྱི་
མཐིལ་དུ་བྱས་ནས། དཔལ་ཨ་ཏི་ཤ་དང་རྗེ་བདག་ཉིད་ཆེན་པོ་གཉིས་ཀྱི་ཐུགས་
ཀྱི་བཅུད་ཕྱུང་བའི་མན་ངག་བྱང་ཆུབ་ལམ་གྱི་རིམ་པ་ལ་ཉིན་རེ་བཞིན་དུ་ཐུན་
བཞིའམ་མ་ཐ་ཐུན་གཅིག་ཏུའང་བྱས་ཏེ་ཡིད་འགྱུར་གྱི་མྱོང་བ་ཅི་ཐོན་བྱེད་པ་ནི་
རང་གི་དལ་བའི་རྟེན་ལ་སྙིང་པོ་ལེན་པའི་ཐབས་མཆོག་ཏུ་གྱུར་པ་ཡིན་ཞིང་། དེ་
ལྟར་བྱས་ན་རྒྱལ་བའི་བསྟན་པ་ལ་བྱ་བ་བྱས་པར་ཡང་འགྱུར་རོ། །དང་པོར་
ཐུགས་བསྐྱེད་མཛད་ཚེ་འགྲོ་བ་མ་ལུས་འཁོར་བའི་མཚོ་ལས་བདག་ཉིད་གཅིག་
པུས་སྒྲོལ་ཞེས་དམ་བཅའི་སྒྲ་དབྱངས་ཞིང་ཀུན་འགེངས་པར་བསྒྲགས་ཏེ་རྒྱལ་
སྲས་ཀུན་ གྱི་ སྙིང་ སྟོབས་ མཐིལ་གྱིས་མནན་ པས་ རབ་ འབྱམས་ ཞིང་བཞུགས་
རྒྱལ་དང་རྒྱལ་སྲས་ཀུན་གྱི་ཟླ་མེད་པད་དཀར་ལྟ་བུར་བསྔགས། །བར་དུ་རྒྱལ་
སྲས་སྤྱོད་ལ་སློབ་ཚེ་གྲངས་མེད་བསྐལ་པའང་སྐད་ཅིག་ལྟ་བུར་དགོངས་ཤིང་
སྙིང་སྟོབས་ཆེན་པོས་རྒྱལ་སྲས་སྤྱོད་པ་མ་ལུས་ཁུར་དུ་བཞེས་ནས་མྱུར་བ་མྱུར་
བར་ས་ལམ་བགྲོད་ལ་རྒྱལ་སྲས་གཉིས་སྐྱེས་ཀུན་གྱི་ནང་ན་ཟླ་མེད་མཁའ་ལྡིང་
དབང་པོ་ལྟ་བུར་བསྔགས། །བྱང་ཆུབ་བརྙེས་ནས་རྒྱལ་བའི་མཛད་པ་སྟོན་ཚེ་
སྙིགས་དུས་ཉམ་ཐག་འགྲོ་ལ་ལྷག་པར་བརྩེ་བས་རྩོད་དུས་འགྲོ་བའི་མགོན་དུ་
བྱོན་ ཏེ་ བསྐལ་ བཟང་ འདྲེན་ པ་ རྒྱུ་ སྐར་ སྟོང་ གི་དབུས་ ན་ སྙིང་ སྟོབས་ ཆ་ཤས་
ཡོངས་རྫོགས་ཟླ་མེད་ཐུབ་དབང་སྨྲ་བའི་ཟླ་བ་མཆོག་ཅེས་རབ་ཏུ་བསྔགས། །
ཉམ་ཐག་རྣམས་ལ་ལྷག་པར་བརྩེ་བས་སྐུ་གདུང་རིང་བསྲེལ་གྱིས་ཀྱང་འགྲོ་བ་
སྐྱོབ་སོགས་མཛད་པ་འཕྲིན་ལས་གང་དང་གང་ལ་བསམ་ཀྱང་མཚུངས་མེད་ཟླ་
བྲལ་བདག་གི་སྟོན་པ་ཐུགས་རྗེའི་གཏེར་ཆེན་ཤཱཀྱའི་རྒྱལ་པོར་སྙིང་ནས་འདུད་དོ་
-530-

ཐུབ་དབང་གནས་བརྟན་བཅུ་དྲུག་འཁོར་དང་བཅས་པ་ལ་མཆོད་ཅིང་གསོལ་བ་བཏབ་པའི་ཕན་ཡོན།
ད་དུང་བྱང་ཆུབ་བར་དུ་བདག་སྐྱོངས་ཤིག །སྤྲོས་བྲལ་ངང་དུ་བཞུགས་ཀྱང་འགྲོ་
བློའི་ཁམས་དང་འཚམས་པར་སྣ་ཚོགས་སྤྲུལ་པ་དུ་མ་སྤྲོ། །འཁོར་བའི་འཆིང་བ་
ལ
བཅད་ ཀྱང་ འགྲོ་ ལ ་ བརྩེ་ བས་ རབ་ བཅིང་ རྒྱལ་ བསྟན་ སྤེལ་ བའི་ ཁུར་ ཆེན་
བསྣམས། །སྤངས་རྟོགས་མཐར་ སོན་ རྫོགས་ སངས་ རྒྱས་ ཀྱང་ ཉན་ ཐོས་ ཚུལ་
བཟུང་དགེ་འདུན་སྡེ་རྣམས་སྤེལ་མཛད་པ། །གང་ནས་བསམ་ཀྱང་བསམ་གྱིས་
མི་ཁྱབ་སངས་རྒྱས་སྤྲུལ་པ་གནས་བརྟན་རྣམས་ཀྱིས་བདག་སྐྱོངས་ཤིག །རྒྱལ་
དང་རྒྱལ་སྲས་གཞན་གྱིས་ཡལ་བོར་ཏེ། །སྙིགས་མར་ལུས་པའི་ཉམ་ཐག་བདག་
ཅག་ལ། །ལྷག་པར་བརྩེ་བའི་སྟོན་པ་ཐུགས་རྗེ་ཅན། ཁྱོད་ལས་ལྷག་པའི་མགོན་
དང་སྐྱབས་གཞན་ཅི། །བཟོད་དཀའི་སྡུག་བསྔལ་བརྒྱས་གང་སྲིད་པ་འདིར། །
ལས་དང་ཉོན་མོངས་འཆིང་བས་བཅིངས་གྱུར་པ། །ཉམ་ཆུང་བདག་གི་སྐྱིད་སྡུག་
ལེགས་ཉེས་ཀུན། །ཟླ་མེད་སྟོན་པ་ཐུགས་རྗེ་ཅན་ཁྱོད་མཁྱེན། །སྟོན་པ་མཆོག་
དེའི་བསྟན་དང་མཇལ་གྱུར་ཀྱང་། །བརྩེ་བས་བཅས་པའི་བསླབ་ཁྲིམས་ཡལ་
བོར་ནས། །བག་མེད་སྤྱོད་པས་ཉིན་མཚན་འདའ་བྱེད་པ། །ཀྱེ་མ་བདག་གི་སྙིང་
ལ་ཅི་ཞིག་ཞུགས། །དལ་བརྒྱད་འབྱོར་བཅུའི་རྟེན་བཟང་ཐོབ་ལགས་ཀྱང་། །
ཉོན་མོངས་དུག་གསུམ་གདོན་གྱིས་གཡེངས་གཡེངས་ནས། །དམ་པའི་ཆོས་ལ་
སེམས་པའི་གོ་སྐབས་བྲལ། །བདག་སྙིང་རུལ་ལམ་རྡོ་བར་གྱུར་ཏམ་ཅི། །ལས་
ངན་དབང་གིས་སྙིགས་མའི་དུས་འདིར་སྐྱེས། །ཉོན་མོངས་ཚོགས་ནི་ད
ཤིང་ལྟར་དར། །བསྒྲུབ་པའི་བྱ་བ་དགུན་གྱི་ལོ་ཏོག་ལྟར། །རྣམ་མང་འགལ་བའི་
རྐྱེན་གྱིས་ཉམས་པར་བྱེད། །ཆོས་མཐུན་གྲོགས་ནི་ཉིན་མོའི་སྐར་མ་འདྲ། །མི་
དགེའི་བཤེས་དང་སྡིག་པའི་གྲོགས་པོ་ཡིས། །རྒྱ་མཚོའི་གོས་ཅན་ཐ་གྲུ་མ་ལུས་
-531-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༡༤༽
པ་
ཁྱབ། །ཚུལ་འདི་བསམ་བཞིན་བདག་ཡིད་རབ་ཏུ་འཕྱོ། །སྟོན་པ་མཆོག་དེའི་
ལེགས་བཤད་འོད་སྣང་ལས། །བླུན་པོའི་ཟོག་ཆོས་མེ་ཁྱེར་མངོན་རློམས་མཐོ། །
ཟླ་མེད་སྟོན་པ་ཐུགས་རྗེ་ཅན་དེ་ལས། །ཡི་དྭགས་འགའ་ཞིག་མཐུ་སྟོབས་ཆེ་
སྙམ་བྱེད། །ཀྱེ་མ་བསྟན་པ་ཉམས་པའི་དུས་མཐའ་འདིར། །རྒྱལ་བའི་དགོངས་
པ་ཤིང་རྟ་ཆེ་རྣམས་ཀྱིས། །བཀྲལ་བའི་དྲི་མེད་རིགས་པའི་ལམ་སྲོལ་མཆོག །
ཆོས་ ལྟར་ བཅོས་ པའི་རྡུལ་ གྱིས་ ནུས་པར་བྱས། ། །འདི་ལྟའི་ཉམ་ཐག་གྱུར་
བདག་ཅག་ལ། །སྐྱོན་བྲལ་ཡོན་ཏན་ཀུན་གྱི་གཏེར་གྱུར་པ། །ཟླ་མེད་སྟོན་པ་